Diari Oficial de la Generalitat Valenciana


Sumari del DOGV 8679, del 18-11-2019 (2019/10882)

Oferta d'ocupació pública per a l'any 2019.
-------------------------------------------

### Dades del document

Número de DOGV
:   8679

Data del DOGV
:   18-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10356


Data del document
:   23-10-2019

Organisme emissor
:   Ajuntament de Vinalesa

Tipus de document
:   Anunci

Descriptors 

:   * Vinalesa
    * concurs administratiu

Oferta d'ocupació pública per a l'any 2019. [2019/10208]  
Per la Resolució de l'Alcaldia núm. 652, de data 23 d'octubre de 2019, es va adoptar el següent acord:  
«Vist que l'Ajuntament de Vinalesa, en la sessió extraordinària celebrada el dia 6 de juny de 2018, va aprovar inicialment el pressupost general per a l'exercici de 2018, així com les bases d'execució d'aquest, la relació de llocs de treball i la plantilla de personal.  
Considerant que s'ha exposat aquest al públic mitjançant un anunci al tauler d'anuncis de la corporació, així com en el Butlletí Oficial de la Província de València núm. 116, de data 18 de juny de 2018, i transcorregut el termini d'exposició sense que es presentaren reclamacions, va quedar aprovat definitivament de conformitat amb l'article 169 de l'RDL 2/2004, de 5 de març, pel qual s'aprova el text refós de la Llei reguladora de les hisendes locals, i que s'ha publicat resumit per capítols juntament amb la plantilla de personal i la relació de llocs de treball en el Butlletí Oficial de la Província de València núm. 140, de data 20 de juliol de 2018.  
Vist que per Resolució d'Alcaldia núm. 851, de data 28 de desembre de 2018, es va acordar prorrogar el pressupost general de 2018 per a l'exercici 2019 i, amb això, el capítol I de despeses de personal.  
Considerant el que s'estableix en l'article 128 del RDL 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
Considerant el que es disposa en l'article 91.1 de la Llei 7/1985, de 2 d'abril, reguladora de les bases de règim local, així com el que es disposa en l'article 70 de la Llei 5/2015, de 30 d'octubre, del text refós de la Llei de l'Estatut Bàsic de l'Empleat Públic.  
Vista la necessitat d'oferir, de conformitat amb el que s'estableix en la disposició transitòria primera de la Llei 17/2017, de 13 de desembre, de coordinació de policies locals de la Comunitat Valenciana, en relació amb el Decret 180/2018, de 5 d'octubre, del Consell, les places d'agent de policia local que es recullen en la present oferta, ja que la corporació considera que és necessari cobrir-les, per la necessitat de consolidar aquests llocs per a garantir la correcta prestació d'aquest servei bàsic.  
  
Considerant l'estipulat en la Llei 6/2018, de 3 de juliol, de pressupostos generals de l'Estat per a 2018 (que està prorrogat per a 2019), en l'article 19.u.9, i en compliment del principi d'estabilitat al qual es refereix l'article 11.4 de la Llei orgànica 2/2012, de 27 d'abril, d'estabilitat pressupostària i sostenibilitat financera.  
Vist que per les resolucions d'Alcaldia núm. 121 i 122, de data 27 de febrer de 2019, s'han aprovat les liquidacions del pressupost de l'Ajuntament i del Patronat de Serveis Integrals de Vinalesa que integren el pressupost general.  
Vist que d'acord amb l'informe d'Intervenció de data 26 de febrer de 2019, en relació amb el compliment del principi d'estabilitat pressupostària de la liquidació del pressupost de l'exercici 2018, el compliment de la regla de despesa i del límit de deute, es conclou el següent:  
  
«La liquidació del pressupost consolidat de l'entitat local, els seus organismes autònoms i els ens dependents que presten serveis o produeixen béns no finançats majoritàriament amb ingressos comercials, que s'inclouen en la liquidació del pressupost general de l'exercici 2018:  
  
Compleix l'objectiu d'estabilitat pressupostària i presenta una capacitat de finançament al tancament de l'exercici de 365.742,48 ?.  
Compleix l'objectiu de regla de despesa i presenta una diferència entre el límit de la regla de despesa i la despesa computable al tancament de l'exercici de 214.747,84 ?, amb una variació de despesa computable de -2,58 %  
Compleix el límit de deute i presenta un volum de deute viu que puja a 364.821,97 ?, que suposa el 15,06 % dels ingressos corrents de caràcter ordinari a nivell consolidat.»  
Considerant el que s'estableix en l'article 21.1.g de la Llei 7/1985, de 2 d'abril, reguladora de les bases del règim local, resolc:  
Primer. Aprovar l'oferta d'ocupació pública per a l'exercici 2019 per a l'estabilització d'ocupació temporal de conformitat amb el que s'estableix en la disposició transitòria primera de la Llei 17/2017, de 13 de desembre, de coordinació de policies locals de la Comunitat Valenciana, en relació amb el Decret 180/2018, de 5 d'octubre, del Consell, així com les previsions de l'article 19.u.9 de la Llei 6/2018, de 3 de juliol, de pressupostos generals de l'Estat per a 2018, i que és la següent:  
  
  
Personal funcionari. Escala d'administració especial. Subescala de serveis especials. Classe: policia local i els seus auxiliars  
  
Denominació Grup Vacants Dedicació  
Agent de policia local C1 4 100 %  
  
Segon. Ordenar la publicació d'aquesta oferta d'acord amb el que es disposa en l'article 70 de la Llei 5/2015, de 30 d'octubre, del text refós de la Llei de l'Estatut Bàsic de l'Empleat Públic.»  
Cosa que es fa pública als efectes oportuns.  
  
Vinalesa, 23 d'octubre de 2019.- L'alcalde president: Francisco Javier Puchol Ruiz.